আশরাফুল ব্যর্থ
রংপুর রাইডার্সের দেয়া ৯৯ রানের টার্গেটে ব্যাট করতে নেমে ঝড়ো গতিতে এগিয়ে যাচ্ছে চিটাগং ভাইকিংস। ক্রিজে যে আসছেন, সে-ই ঝড় তোলার চেষ্টা করছেন। প্রচেষ্টা চালিয়েছিলেন মোহাম্মদ আশরাফুল। তবে ব্যর্থ তিনি।







আশরাফুল মাত্র ৩ রান করে সাজঘরে ফিরেছেন। শফিউল ইসলামের শিকার বনেছেন তিনি। ফলে ৬ বছর পর বিপিএলে প্রত্যাবর্তনটা সুখকর হলো না তার।




এ রিপোর্ট লেখা পর্যন্ত চিটাগাংয়ের সংগ্রহ ৩ উইকেটে ৫৩ রান। এইমাত্র ফিরে গেলেন হার্ডহিটার মোহাম্মদ শাহজাদ। বেনি হাওয়েলের এলবিডব্লিউর ফাদে পড়ে ব্যক্তিগত ২৭ রানে ফিরলেন তিনি। ইনিংসের শুরুতে ক্যামেরন ডেলপোর্টকে হেলসের তালুবন্দি করে ফেরান মাশরাফি।
এর আগে সব শংকা উড়িয়ে শনিবার মিরপুর শেরেবাংলা জাতীয় ক্রিকেট স্টেডিয়ামে গড়ায় বাংলাদেশ প্রিমিয়ার লিগের ষষ্ঠ আসর। উদ্বোধনী ম্যাচে টস ভাগ্যে জেতেন চিটাগং অধিনায়ক মুশফিকুর রহিম। রংপুর দলনায়ক মাশরাফিকে হারিয়ে আগে বোলিংয়ের সিদ্ধান্ত নেন তিনি।
ফলে প্রথমে ব্যাটিংয়ে নামে রংপুর। তবে শুরুটা শুভ হয়নি উত্তরবঙ্গের দলটির। বোলিং তোপে পড়ে তারা। সূচনালগ্নেই তাদের কাঁপিয়ে দেন চিটাগংয়ের দুই পেসার রব্বি ফ্রাইলিঙ্ক ও আবু জায়েদ রাহি। গতি আর সুইংয়ে বিভ্রান্ত করে অ্যালেক্স হেলস, মেহেদী মারুফ ও মোহাম্মদ মিথুনকে সাজঘরে ফেরান ফ্রাইলিঙ্ক। আর রাইলি রুশোকে শিকার বানান রাহি।
সেই চাপের মধ্যে বেনি হাওয়েল ও ফরহাদ রেজাকে ড্রেসিংরুমের পথে ধরান নাইম হাসান। এতে ৩২ রানে ৬ উইকেট হারিয়ে বিপর্যয়ে পড়ে রংপুর। এ পরিস্থিতে খালেদ আহমেদকে উইকেট বিলিয়ে দেন মাশরাফি। ফলে বিপিএল ইতিহাসে সর্বনিম্ন রানে গুটিয়ে যাওয়ার শংকা দেখা দেয়।
কিন্তু সেই পথে বাধা হয়ে দাঁড়ান রবি বোপারা। অষ্টম উইকেটে সোহাগ গাজীকে নিয়ে প্রতিরোধ গড়ে তোলেন তিনি। ভালো খেলছিলেন তারা। তবে হঠাৎ খেই হারান গাজী। ফ্রাইলিঙ্কের চতুর্থ শিকার হয়ে ফেরেন তিনি। ফেরার আগে করেন ২১ রান। সবচেয়ে বড় কথা, বোপারার সঙ্গে তার ৪৯ রানের জুটিতে লজ্জার হাত থেকে বাঁচে রংপুর।
একের পর এক ব্যাটসম্যান যাওয়া-আসার মিছিলে যোগ দিলেও থেকে যান বোপারা। একপ্রান্ত আগলে একাই লড়াই চালিয়ে যান তিনি। শেষদিকে হার মানেন এ ইংলিশ ব্যাটারও। রাহীর শিকারে পরিণত হন বোপারা। ফেরার আগে ৪৭ বলে ৩ চার ও ২ ছক্কায় ৪৪ রানের লড়াকু ইনিংস খেলেন তিনি। শেষ পর্যন্ত ৯৮ রানে গুটিয়ে যায় রংপুর।
চিটাগংয়ের হয়ে রব্বি ফ্রাইলিঙ্ক নেন ৪ উইকেট। ২টি করে ঝুলিতে ভরেন নাঈম হাসান ও আবু জায়েদ রাহি। ১ উইকেট বাগে টানেন খালেদ আহমেদ।

রংপুর রাইডার্সের দেয়া ৯৯ রানের টার্গেটে ব্যাট করতে নেমে ঝড়ো গতিতে এগিয়ে যাচ্ছে চিটাগং ভাইকিংস। ক্রিজে যে আসছেন, সে-ই ঝড় তোলার চেষ্টা করছেন। প্রচেষ্টা চালিয়েছিলেন মোহাম্মদ আশরাফুল। তবে ব্যর্থ তিনি।